Diari Oficial de la Generalitat Valenciana


Sumari del DOGV 2530, del 15-06-1995 (1995/835072)

RESOLUCIÓ de 27 d'abril de 1995, de la directora general de l'Institut Valencià d'Administració Pública, per la qual es convoca un curs sobre Manteniment (Electricitat General) i un altre sobre Mecànica de l'Automòbil, adreçats als empleats públics de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2530

Data del DOGV
:   15-06-1995

Secció del DOGV
:   ALTRES DISPOSICIONS

Número del document
:   1995/835072


Data del document
:   27-04-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 27 d'abril de 1995, de la directora general de l'Institut Valencià d'Administració Pública, per la qual es convoca un curs sobre Manteniment (Electricitat General) i un altre sobre Mecànica de l'Automòbil, adreçats als empleats públics de la Generalitat Valenciana.   
El Pla de formació de l'IVAP preveu que determinats cursos es convocaran de manera puntual al llarg de l'any, atenent les seues especials característiques i contingut instrumental.  
Per tot això, l'IVAP convoca un curs sobre Mecànica de l'Automòbil i un altre sobre Manteniment (Electricitat General), adreçats als empleats públics de la Generalitat Valenciana.  
Per tot això, resolc:  
Primer  
Convocar, per a la seua celebració en l'any 1995, els cursos 92/95 Mecànica de l'Automòbil i 91/95 Manteniment (Electricitat General).  
Segon  
Integrar aquests cursos, als efectes de la seua comptabilització com a quota per assistent i any, dins de l'oferta de cursos del Pla de Formació IVAP '95.  
Tercer  
Establir que els cursos van adreçats a la formació dels empleats públics dels grups D i E al servei de la Generalitat Valenciana a Alacant, Castelló i València, les funcions dels quals corresponen a oficis.  
Quart. Objectius  
- Curs 92/95 Mecànica de l'Automòbil  
En aquest curs es pretén que l'alumne aprofundesca en els conceptes bàsics de mecànica, alhora que amb el plantejament pràctic del curs identifique les avaries i funcionaments incorrectes.  
- Curs 91/95 Manteniment (Electricitat General)  
L'assistent rebrà una formació inicial per a tècnics elèctrics juntament amb unes normes de seguretat per a instal·ladors i tècnics de manteniment, incloent així mateix la resolució de problemes de tipus pràctic mitjançant un test sobre qüestions d'ús i treballs en electricitat.  
Cinquè  
El professorat dels curs estarà constituït per professors de l'Escola de Gestió i Noves Tecnologies.  
Sisè  
Es fixen, com a continguts dels cursos, les unitats didàctiques següents:  
Per al curs de Mecànica de l'Automòbil  
1. Mecabase estàtica. Permet a l'usuari adquirir i consolidar els conceptes bàsics de mecànica.  
2. Alternat. Revisió de les nocions bàsiques d'electricitat aplicada a automòbils i altres vehicles, juntament amb un simulador d'avaries per a entrenament de diagnòstic.  
3. Dieselstart. Simulador d'avaries en motors dièsel (circuit elèctric, alimentació, mecànica) per a entrenament de diagnosi.  
4. Transclim. Simulador d'avaries en els sistemes de climatització de vehicles, per a entrenament de diagnosi i de manteniment, control i posada a punt.  
5. Jecauto. Estudi dels sistemes d'alimentació per injecció de comandament electrònic, en motors d'automòbil, que permet:  
- Identificar els diferents elements del sistema.  
- Descobrir el seu funcionament reconstituint el sistema.  
- Tractar les avaries o funcionaments irregulars.  
- Diagnosticar les avaries o funcionaments incorrectes.  
Per al curs de Manteniment (Electricitat General).   
1. Tensió corrent alterna. Condensadors, resistències i inductàncies.  
2. Circuits trifàsics. Potència activa. Reactiva i aparent.  
3. Problemes de desenvolupament de circuits en corrent alterna, que inclouen resistències, condensadors i inductàncies.  
4. Circuits.  
5. Prova avaluatòria pràctica  
Setè  
El calendari dels cursos serà el següent:  
- Curs de Mecànica de l'Automòbil: del 18 de setembre al 3 d'octubre a València, amb una durada de 30 hores.  
- Curs de Manteniment (Electricitat General): del 16 d'octubre al 2 de novembre a València, amb una durada de 40 hores.  
Aquestes edicions s'adrecen a 20 funcionaris. No obstant això, existeix la previsió de realitzar més edicions dels cursos ofertats si la demanda d'aquests així ho justifica.  
Vuitè  
Respecte de les condicions per a la presentació d'instàncies i enviament de relacions prioritzades, es tindrà en compte el següent:  
Els interessats hauran de presentar les seues sol·licituds en les respectives conselleries, organismes autònoms o direccions territorials, fins al dia 18 de juliol per al curs de Mecànica de l'Automòbil i fins al dia 16 de setembre per al curs de Manteniment (Electricitat General).  
Les relacions prioritzades s'enviaran a l'IVAP abans del dia 4 de setembre per al curs de Mecànica de l'Automòbil i abans del dia 28 de septembre per al curs de Manteniment (Electricitat General).  
Novè  
S'estableix un règim semblant al que regeix la resta dels cursos del pla de formació de l'IVAP respecte a l'expedició de certificats d'aprofitament i obligatorietat d'assistència continuada.  
València, 27 d' abril de 1995.- La directora general de l'Institut Valencià d'Administració Pública: Juana Serna Masiá.